Callisto
Vide etiam paginam discretivam: Callisto (discretiva). Callistō (-ūs, f.; Palaeograece: Καλλιστώ “pulcherrima”), Lycaonis Arcadiae Regis filia, nympha celeberrima, quae a Iove compressa, gravidaque facta, quum simul cum Diana lavaretur; tumore uteri prodita, et ab ea repulsa, Arcadem filium in silvis peperit, a quo postea Arcadia dicta est. Haec postea a Iunone in ursam commutata, et Iovis miseratione in caelo collocata, maiorem efficit Ursam, quae et Helice Graecis dicitur. Nihilominus in Arcadia eius tumulus ostendebatur